बिलासपुर. छत्तीसगढ़ राज्य के गठन के बाद से मरवाही विधासभा क्षेत्र कांग्रेस का गढ़ रहा है। यहां से राज्य के प्रथम मुख्यमंत्री अजीत जोगी के बाद अब उनके पुत्र अमित जोगी विधायक हैं। अलग पार्टी (जनता कांग्रेस छत्तीसगढ़) बनाने के बाद इस आदिवासी बाहुल्य विधानसभा क्षेत्र से पिता या पुत्र में से एक के चुनाव मैदान में उतरने की खबर है। वहीं कांग्रेस से पूर्व जज समेत 17 लोग दावेदारी कर रहे हैं। भाजपा से पिछले चुनाव में यहां से प्रत्याशी रहीं समीरा पैकरा और पूर्व विधायक समेत करीब आधा दर्जन दावेदार हैं।